ભારત-પાકિસ્તાનના સંબંધ અને આતંકવાદના વિષય પર શું થઈ શકે એનું ઉદાહરણ ‘અ વેન્સ્ડે’ પરથી મળ્યું જ છે. ભલે બન્ને ફિલ્મોની સ્ટોરીલાઇન અલગ હોય, પણ નવીનતા વિનાના પ્રયોગને આવકારી ન શકાય એ પણ હકીકત છે. આ ફિલ્મ જેટલી હાસ્યાસ્પદ ક્લાઇમૅક્સ ક્યારેક જ જોવા મળે છે. સૈફ-કરીનાની કેમિસ્ટ્રી ‘કુરબાન’ જેવી ઢંગધડા વગરની ફિલ્મને પણ થોડીઘણી બચાવી શકી હતી, પરંતુ આ ફિલ્મમાં તો એનો પણ અભાવ છે. ફિલ્મનો ઇન્ટરવલ સુધીનો ભાગ થિ્રલર તરીકે યોગ્ય છે. સ્ટોરીને શરૂઆત સારી આપવામાં આવી છે, પણ આ પ્રકારની ફિલ્મોમાં સ્ટોરીને આકાર આપવાની મુખ્ય ચૅલેન્જ નથી હોતી, એને એટલા જ માન સાથે અંત આપવાની હોય છે.